CELEX: 32010R0629
Language: lt
Date: 2010-07-16 00:00:00
Title: 2010 m. liepos 16 d. Komisijos reglamentas (ES) Nr. 629/2010, kuriuo nustatoma 2009–2010 prekybos metais taikoma galutinė pagalbos už sausuosius pašarus suma

17.7.2010   
            
            
               LT
            
            
               Europos Sąjungos oficialusis leidinys
            
            
               L 184/1
            
         KOMISIJOS REGLAMENTAS (ES) Nr. 629/2010
   2010 m. liepos 16 d.
   kuriuo nustatoma 2009–2010 prekybos metais taikoma galutinė pagalbos už sausuosius pašarus suma
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 90 straipsnio c punktą kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 88 straipsnio 1 dalyje nustatyta sausųjų pašarų perdirbimo įmonėms mokėtina pagalbos suma, neviršijanti to reglamento 89 straipsnyje nurodyto didžiausio garantuoto kiekio.
            
         
               (2)
            
            
               Remdamosi 2005 m. kovo 7 d. Komisijos reglamento (EB) Nr. 382/2005, nustatančio Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles (2), 33 straipsnio 1 dalies antra pastraipa valstybės narės Komisijai pranešė, koks kiekis sausųjų pašarų 2009–2010 prekybos metais pripažintas tinkamas pagalbai skirti. Pagal šiuos pranešimus nustatyta, kad didžiausias garantuotas sausųjų pašarų kiekis neviršytas.
            
         
               (3)
            
            
               Todėl, vadovaujantis Reglamento (EB) Nr. 1234/2007 88 straipsnio 1 dalimi, pagalbos už sausuosius pašarus suma yra 33 EUR už toną.
            
         
               (4)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   2009–2010 prekybos metais galutinė pagalbos už sausuosius pašarus suma yra 33 EUR už toną.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 61, 2005 3 8, p. 4.